Kap. 732

Prop. 1 S Tillegg 4

(2016–2017)
Proposisjon til Stortinget (forslag til stortingsvedtak)

FOR BUDSJETTÅRET 2017

Endring av Prop. 1 S Tillegg 1 (2016–2017) Statsbudsjettet 2017 under Helse- og omsorgsdepartementet (innføring av en ordning med nøytral merverdiavgift i helseforetakene)

Tilråding fra Helse- og omsorgsdepartementet 4. november 2016, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Det vises til Prop. 1 S (2016–2017) og Prop. 1 S Tillegg 1 (2016–2017), der det foreslås å innføre en ordning med nøytral merverdiavgift for de regionale helseforetakene fra 1. januar 2017. Ordningen er budsjettnøytral i oppstartsåret og innebærer at de regionale helseforetakene får et trekk i sine basisbevilgninger basert på regnskapsdata, men får tilbakebetalt utgifter til merverdiverdiavgift på varer og tjenester som inngår i driften av virksomheten. Uttrekket er gjort på kap. 732, postene 72–75 basisbevilgning til de regionale helseforetakene, mens kompensasjonen utbetales over kap. 732, post 70 Særskilte tilskudd og kap. 732, post 80 Kompensasjon for merverdiavgift. For en nærmere beskrivelse av forslaget vises det til omtale i Prop. 1 S (2016–2017).

Etter at Prop. 1 S (2016–2017) ble lagt frem, ble det oppdaget at uttrekket for Helse Vest RHF skulle vært 137,2 mill. kroner større enn hva som ble lagt til grunn i Prop. 1 S (2016–2017), jf. Prop. 1 S Tillegg 1 (2016–2017). Etter at Prop. 1 S Tillegg 1 (2016–2017) ble lagt fram, er det i tillegg oppdaget dobbelt uttrekk i basisbevilgningen for selvadministrerte legemidler, som beløper seg til 476,7 mill. kroner. Dersom feilen ikke rettes opp vil ordningen med nøytral merverdiavgift ikke bli budsjettnøytral i innføringsåret. Korreksjonen øker basisbevilgningen til alle de regionale helseforetakene (kap. 732, postene 72–75) mot en tilsvarende samlet reduksjon av kap. 732, post 70 Særskilte tilskudd og kap. 732, post 80 Kompensasjon for merverdiavgift. Det foreslås derfor at bevilgningene over de berørte postene endres i tråd med de oppdaterte tallene. Forslag til bevilgning erstatter forslag i Prop. 1 S (2016–2017) og Prop. 1 S Tillegg 1 (2016–2017).

Tilråding

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endring av Prop. 1 S Tillegg 1 (2016–2017) Statsbudsjettet 2017 under Helse- og omsorgsdepartementet (innføring av en ordning med nøytral merverdiavgift i helseforetakene).

Vi HARALD, Norges Konge,

stadfester:

Stortinget blir bedt om å gjøre vedtak om endring av Prop. 1 S Tillegg 1 (2016–2017) Statsbudsjettet 2017 under Helse- og omsorgsdepartementet (innføring av en ordning med nøytral merverdiavgift i helseforetakene) i samsvar med et vedlagt forslag.

Forslag
til vedtak om endring av Prop. 1 S Tillegg 1 (2016–2017) Statsbudsjettet 2017 under Helse- og omsorgsdepartementet (innføring av en ordning med nøytral merverdiavgift i helseforetakene)

I

I statsbudsjettet for 2017 blir bevilget under følgende kapittel:

Utgifter:

Kap.

Post

Formål

Kroner

732

Regionale helseforetak:

70

Særskilte tilskudd, kan overføres, kan nyttes under postene 72, 73, 74 og 75

1 759 293 000

mot tidligere foreslått kr 1 838 700 000

72

Basisbevilgning Helse Sør-Øst RHF, kan overføres

50 196 784 000

mot tidligere foreslått kr 49 937 858 000

73

Basisbevilgning Helse Vest RHF, kan overføres

17 717 059 000

mot tidligere foreslått kr 17 625 865 000

74

Basisbevilgning Helse Midt-Norge RHF, kan overføres

13 371 444 000

mot tidligere foreslått kr 13 303 228 000

75

Basisbevilgning Helse Nord RHF, kan overføres

11 981 286 000

mot tidligere foreslått kr 11 922 922 000

80

Kompensasjon for merverdiavgift, overslagsbevilgning

4 982 707 000

mot tidligere foreslått kr 5 380 000 000